text: Påskegudstjeneste for småbørnene i Domkirken
  17 marts 2016 kl. 13.25
  I Haderslev Domkirke var der torsdag påskegudstjeneste for små børn. Bagefter gik jagten ind på påskeæg, som var gemt rundt i den store domkirke.
  De fleste af os forbinder påsken med havearbejde, harer, lam og chokoladeæg.
  Men i virkeligheden handler påsken om livets helt store spørgsmål som håb, tilgivelse, fællesskab, tro på livet, liv og død., sådan skriver Haderslev Domkirke i en invitation til byens børnehaver.
  Derfor holdt kirken torsdag gudstjeneste i småbørnshøjde, og bag efter var der jagt efter påskeæg rundt om i kirken.
  